జిజెఇపిసి అంచనాన్యూఢిల్లీ: ప్రస్తుత ఆర్థిక సంవత్సరంలో భారత్ దిగుమతి చేసుకునే బంగారం 700 టన్నులు దాటే అవకాశం ఉందని జెమ్స్ అండ్ జువెలరీ ఎక్స్పోర్ట్ ప్రమోషన్ కౌన్సిల్ (జిజెఇపిసి) అంచనా వేస్తోంది. క్రితం ఆర్థిక సంవత్సరం (2016-17)లో భారత్ 500 టన్నుల బంగారాన్ని దిగుమతి చేసుకుంది. వచ్చే బడ్జెట్లో బంగారంపై దిగుమతి సుంకాన్ని 4-5 శాతానికి తగ్గించాలని జిజెఇపిసి చైర్మన్ ప్రవీణ్ శంకర్ పాండ్యా డిమాండ్ చేశారు. ప్రస్తుతం అమలు చేస్తున్న 10 శాతం దిగుమతి సుంకం కారణంగా స్మగ్లింగ్ పెరిగేందుకు అవకాశం ఏర్పడుతోందని ఆయన అన్నారు. 10 శాతం సుంకం వల్ల పరిశ్రమ వృద్ధిపై దెబ్బ పడుతోందని, వ్యాపారం చేయడమే కష్టం గా మారిందని ఆయన చెప్పారు. గడచిన ఆర్థిక సంవత్సరంలో 500 టన్నుల బంగారం దిగుమతి చేసుకున్నామని, ప్రస్తుత ఆర్థిక సంవత్సరంలో ఇది 700 టన్నులకు పెరిగే అవకాశం ఉందని జిజెఇపిసి చీఫ్ ఎగ్జిక్యూటివ్ డైరెక్టర్ సభ్యసాచి రాయ్ పేర్కొన్నారు. కాగా వచ్చే జనవరి నుంచి దుబాయ్లో 5 శాతం వ్యాట్ను అమలు చేయనుండటం, ఇదే నెల నుంచి గల్ఫ్ దేశాలు బంగారం, వజ్రాభరణాలపై 5 శాతం దిగుమతి సుంకాన్ని అమలు చేయడం వల్ల భారత్ ఎగుమతులపై దెబ్బ పడే ప్రమాదం ఉందని ఆయన చెప్పారు. భారత్ నుంచి 750 కోట్ల డాలర్ల బంగారు ఆభరణాల ఎగుమతులు జరుగుతుంటాయని, ప్రధాన రవాణా కేంద్రంగా ఉన్న దుబాయ్ వాటాయే 50 శాతానికి పైగా ఉంటుందని ఆయన చెప్పారు.అంతర్జాతీయ మార్కెట్లో డిమాండ్ మందగించిన ఫలితంగా ప్రస్తుత ఆర్థిక సంవత్సరంలో జెమ్స్ అండ్ జువెలరీ ఎగుమతులు 4300 కోట్ల డాలర్లుగా ఉండవచ్చని జిజెఇపిసి అంచనా వేస్తోంది. జిఎ్సటి వల్ల ఇప్పటికే దేశీయ ఆభరణాల రంగం ఇబ్బందులను ఎదుర్కొంటోందని, వ్యాట్, దిగుమతి సుంకాన్ని విధించాలని దుబాయ్  ప్రతిపాదించడం మూలిగే నక్కపై తాటిపండు పడిన చందంగా ఉంటుందని పేర్కొంది. భారత్, కొరియా మధ్య స్వేచ్ఛా వాణిజ్య ఒప్పందం వల్ల దిగుమతి సుంకం చెల్లించకుండానే 30-40 టన్నుల బంగారం దిగుమతి అయినట్టుగా జిజెఇపిసి చెబుతోంది.
jijeipisi anchanaanyuudillii: prastuta aardhika samvatsaramlo bharat digumati chesukune bangaram 700 tannulu daate avakaasam undani jems and juvelari export pramoshan counsil (jijeipisi) anchana vestondi. kritam aardhika samvatsaram (2016-17)loo bharat 500 tannula bangaaraanni digumati chesukundi. vache badjetlo bangaarampai digumati sunkaanni 4-5 saataaniki tagginchaalani jijeipisi chairman praveen shankar pandya demand chesaru. prastutam amalu chestunna 10 saatam digumati sunkam kaaranamgaa smugling perigenduku avakaasam erpadutondani aayana annaru. 10 saatam sunkam valla parisrama vruddhipai debba padutondani, vyaparam cheyadame kashtam gaa maarindani aayana cheppaaru. gadachina aardhika samvatsaramlo 500 tannula bangaram digumati chesukunnamani, prastuta aardhika samvatsaramlo idhi 700 tannulaku perige avakaasam undani jijeipisi cheef egjicutive director sabhyasachi raay perkonnaru. kaga vache janavari nunchi dubaaylo 5 saatam vyaatnu amalu cheyanundatam, ide nela nunchi galf deshaalu bangaram, vajraabharanaalapai 5 saatam digumati sunkaanni amalu cheyadam valla bharat egumatulapai debba pade pramaadam undani aayana cheppaaru. bharat nunchi 750 kotla dalarla bangaaru aabharanaala egumatulu jarugutuntaayani, pradhaana rawana kendramgaa unna dubay vataye 50 saataaniki paiga untundani aayana cheppaaru.antarjaatiiya marketlo demand mandaginchina phalitamgaa prastuta aardhika samvatsaramlo jems and juvelari egumatulu 4300 kotla dalarluga undavacchani jijeipisi anchana vestondi. jst valla ippatike desheeya aabharanaala rangam ibbandulanu edurkontondani, vyat, digumati sunkaanni vidhinchaalani dubay  pratipaadinchadam moolige nakkapai taatipandu padina chandamgaa untundani perkondi. bharat, koria madhya swechha vaanijya oppandam valla digumati sunkam chellinchakundaane 30-40 tannula bangaram digumati ayinattugaa jijeipisi chebutondi.